
DR.30.4.2008  
 

 

89 

Tuan Haji Ahmad Kassim [Kuala Kedah]:  [Bangun] 

Dr. Lo' Lo' Mohamad Ghazali [Titiwangsa]:  [Bangun] 

Tuan Yang di-Pertua:  Yang Berhormat bagi Kuala Kedah bangun. 

Tuan Haji Ahmad Kassim [Kuala Kedah]:  Terima kasih Yang Berhormat bagi 
Permatang Pauh, ketua pembangkang. Saya ingin mendapat penjelasan ringkas 
mengapakah Masjid Kristal di Terengganu itu dimasukkan dalam projek mega membazir.  
Jadi minta penjelasan daripada Yang Berhormat bagi Permatang Pauh, terima kasih. 

Dr. Lo' Lo' Mohamad Ghazali  [Titiwangsa]:  Sedikit juga tentang pembaziran.  
Minta laluan sedikit.  Saya juga ingin di sini minta penjelasan kerana pagi tadi kita 
mendengar Yang Berhormat bagi Kinabatangan bagaimana di tempat dia jalan raya begitu 
teruk.  Di sini saya ingin memaklumkan Yang Berhormat bagi Permatang Pauh di kawasan 
saya Kampung Baru ada sebuah jalan yang pendek sahaja satu kilometer sahaja tetapi 
dibina dengan harga RM17 juta.  Bermakna satu meter RM17 ribu harganya.  Saya 
bersimpati dengan sahabat-sahabat Ahli-ahli Yang Berhormat dari Sabah dan Sarawak 
kerana tidak mendapat kemudahan asas jalan raya, api dan air serta elektrik.  Tetapi 
pembaziran dilakukan di Kuala Lumpur dan juga di sesetengah bahagian negara kita.  
Minta penjelasan daripada Yang Berhormat. 

Datin Seri Dr. Wan Azizah Wan Ismail [Permatang Pauh]:  Terima kasih kepada 
kedua-dua Yang Berhormat itu.  Saya hendak menjawab Yang Berhormat bagi Kuala 
Kedah dahulu.  Saya diberitahu Tuan Yang di-Pertua, cantik Masjid Kristal itu, memang 
cantik.  Saya difahamkan bahawa kosnya yang sepatutnya jadi itu adalah RM60 juta tetapi 
telah meningkat dalam kompleksnya RM360 juta.  Saya difahamkan Yang Berhormat dari 
Marang boleh, sebab saya inginkan orang Terengganu memberikan penjelasan tetapi 
setakat yang saya tahu apabila saya pergi ke Terengganu apabila Parlimen mula-mula 
dibubarkan, masjid itu tidak boleh ditakrifkan, diisytiharkan, diumumkan sebagai masjid 
kerana tidak ada qariah. 

Dato' Abd. Rahman Dahlan [Kota Belud]:  [Bangun] 

Datin Seri Dr. Wan Azizah Wan Ismail [Permatang Pauh]:  Maaf, saya bukan 
orang Terengganu, saya diberitahu.  Minta maaf Yang Berhormat bagi Kota Belud.  Kota 
Belud di Sabah, saya hendak bercakap tentang Terengganu sekejap.  Minta maaf. 

Dato' Seri Haji Abdul Hadi bin Awang [Marang]:  Penjelasan. 

Datin Seri Dr. Wan Azizah Wan Ismail [Permatang Pauh]:  Minta maaf. 

Dato' Seri Haji Abdul Hadi bin Awang [Marang]:  Penjelasan. 

Datin Seri Dr. Wan Azizah Wan Ismail [Permatang Pauh]:  Maaf ya, saya bagi 
kepada orang Terengganu sebab Masjid Kristal di Terengganu. 

Dato' Seri Haji Abdul Hadi bin Awang [Marang]:  Tuan Yang di-Pertua, Yang 
Berhormat bagi Permatang Pauh, Ketua Pembangkang, oleh kerana ianya dinamakan 
Masjid Kristal merupakan satu projek tamadun Islam yang keseluruhan perbelanjaannya 
hampir RM1 bilion.  Masjid itu sahaja sebagaimana yang disebut ia merupakan replika-
replika masjid yang terkenal di dunia untuk tatapan pelancong dan pelancong sudah tentu 
pergi ke masjid-masjid yang asal dan tidak datang ke replika itu.  Maka apa faedahnya 
projek seperti ini untuk rakyat?  Sekian. 

Tuan Yang di-Pertua:  Yang Berhormat bagi Permatang Pauh, sebelum respons. 

Dato' Abd. Rahman Dahlan [Kota Belud]:  Minta Penjelasan. 

Tuan Yang di-Pertua:  Duduk dahulu.  Nanti dahulu, sekejap-sekejap.  Duduk 
sekejap.  Saya cuma ingin mengingatkan kepada Ahli Yang Berhormat mengenai dengan 
Peraturan Mesyuarat 36 (12) iaitu mana-mana ahli yang mengeluarkan kenyataan yang 
mengelirukan Dewan adalah disifatkan sebagai menghina Majlis.  Jadi yang dibangkitkan ini 
adalah figures yang spesifik.  Jadi saya ingatkan kalau umpamanya mahu menyentuh 
figures yang spesifik, ambil kira dengan Peraturan Tetap 36 (12). 



89. Tuan Haji Ahmad Kassim [Kuala Kedah]: [Bangun]. Dr. Lo' Lo' Mohamad Ghazali [Titiwangsa]: [Bangun]. Tuan Yang di-Pertua: Yang Berhormat bagi Kuala Kedah bangun. Tuan Haji Ahmad Kassim [Kuala Kedah]: Terima kasih Yang Berhormat bagi Permatang Pauh, ketua pembangkang. Saya ingin mendapat penjelasan ringkas mengapakah Masjid Kristal di Terengganu itu dimasukkan dalam projek mega membazir. Jadi minta penjelasan daripada Yang Berhormat bagi Permatang Pauh, terima kasih. Dr. Lo' Lo' Mohamad Ghazali [Titiwangsa]: Sedikit juga tentang pembaziran. Minta laluan sedikit. Saya juga ingin di sini minta penjelasan kerana pagi tadi kita mendengar Yang Berhormat bagi Kinabatangan bagaimana di tempat dia jalan raya begitu teruk. Di sini saya ingin memaklumkan Yang Berhormat bagi Permatang Pauh di kawasan saya Kampung Baru ada sebuah jalan yang pendek sahaja satu kilometer sahaja tetapi dibina dengan harga RM17 juta. Bermakna satu meter RM17 ribu harganya. Saya bersimpati dengan sahabat-sahabat Ahli-ahli Yang Berhormat dari Sabah dan Sarawak kerana tidak mendapat kemudahan asas jalan raya, api dan air serta elektrik. Tetapi pembaziran dilakukan di Kuala Lumpur dan juga di sesetengah bahagian negara kita. Minta penjelasan daripada Yang Berhormat. Datin Seri Dr. Wan Azizah Wan Ismail [Permatang Pauh]: Terima kasih kepada kedua-dua Yang Berhormat itu. Saya hendak menjawab Yang Berhormat bagi Kuala Kedah dahulu. Saya diberitahu Tuan Yang di-Pertua, cantik Masjid Kristal itu, memang cantik. Saya difahamkan bahawa kosnya yang sepatutnya jadi itu adalah RM60 juta tetapi telah meningkat dalam kompleksnya RM360 juta. Saya difahamkan Yang Berhormat dari Marang boleh, sebab saya inginkan orang Terengganu memberikan penjelasan tetapi setakat yang saya tahu apabila saya pergi ke Terengganu apabila Parlimen mula-mula dibubarkan, masjid itu tidak boleh ditakrifkan, diisytiharkan, diumumkan sebagai masjid kerana tidak ada qariah. Dato' Abd. Rahman Dahlan [Kota Belud]: [Bangun]. Datin Seri Dr. Wan Azizah Wan Ismail [Permatang Pauh]: Maaf, saya bukan orang Terengganu, saya diberitahu. Minta maaf Yang Berhormat bagi Kota Belud. Kota Belud di Sabah, saya hendak bercakap tentang Terengganu sekejap. Minta maaf. Dato' Seri Haji Abdul Hadi bin Awang [Marang]: Penjelasan. Datin Seri Dr. Wan Azizah Wan Ismail [Permatang Pauh]: Minta maaf. Dato' Seri Haji Abdul Hadi bin Awang [Marang]: Penjelasan. Datin Seri Dr. Wan Azizah Wan Ismail [Permatang Pauh]: Maaf ya, saya bagi kepada orang Terengganu sebab Masjid Kristal di Terengganu. Dato' Seri Haji Abdul Hadi bin Awang [Marang]: Tuan Yang di-Pertua, Yang Berhormat bagi Permatang Pauh, Ketua Pembangkang, oleh kerana ianya dinamakan Masjid Kristal merupakan satu projek tamadun Islam yang keseluruhan perbelanjaannya hampir RM1 bilion. Masjid itu sahaja sebagaimana yang disebut ia merupakan replika- replika masjid yang terkenal di dunia untuk tatapan pelancong dan pelancong sudah tentu pergi ke masjid-masjid yang asal dan tidak datang ke replika itu. Maka apa faedahnya projek seperti ini untuk rakyat? Sekian. Tuan Yang di-Pertua: Yang Berhormat bagi Permatang Pauh, sebelum respons. Dato' Abd. Rahman Dahlan [Kota Belud]: Minta Penjelasan. Tuan Yang di-Pertua: Duduk dahulu. Nanti dahulu, sekejap-sekejap. Duduk sekejap. Saya cuma ingin mengingatkan kepada Ahli Yang Berhormat mengenai dengan Peraturan Mesyuarat 36 (12) iaitu mana-mana ahli yang mengeluarkan kenyataan yang mengelirukan Dewan adalah disifatkan sebagai menghina Majlis. Jadi yang dibangkitkan ini adalah figures yang spesifik. Jadi saya ingatkan kalau umpamanya mahu menyentuh figures yang spesifik, ambil kira dengan Peraturan Tetap 36 (12).